Rúmlega 25.000 undirskriftir hafa nú safnast í undirskriftasöfnun heimilanna fyrir afnámi verðtryggingar og almennri leiðréttingu lána . Þar með hefur söfnunin náð þeim áfanga að uppfylla skilyrði þjóðaratkvæðagreiðslu , eins og þau eru skilgreind í frumvarpi Stjórnlagaráðs til nýrra stjórnlaga . Alls tóku tæplega 1800 manns þátt í undirskriftasöfnuninni á menningarnótt . Þar af rituðu um 1500 nafn sitt á undirskriftalista og er unnið að því að færa þá þátttakendur í gagnagrunn söfnunarinnar . Hópur listamanna stóð í samstarfi við Hagsmunasamtök heimilanna fyrir dagskrá til stuðnings söfnuninni sem fram fór á horni Skólavörðustígs og Laugavegar frá kl. 13 til 17 . Hluti af dagskránni var táknrænn haki , smíðaður af Ámunda Loftssyni , sem gestum menningarnætur bauðst að sitja á . Tíu af hundraði kjósenda geta skv. 65. og 66. greinum frumvarpsins krafist þjóðaratkvæðagreiðslu um lög sem Alþingi hefur samþykkt eða lagt fyrir Alþingi frumvarp til laga . Það hlutfall jafngildir samkvæmt Þjóðaskrá rúmlega 23.000 manns , ef tekið er mið af heildarfjölda atkvæðabærra manna á síðasta ári . Gera má ráð fyrir að kjósendum fjölgi um nokkur prósentustig með hverju ári sem líður á milli almennra kosninga . Gagnagrunnur söfnunarinnar tekur einungis nafn og kennitölu gilt og skráir auk þess IP tölur þátttakenda . Þessi háttur er hafður á til að torvelda misnotkun , auk þess sem rekja má skráningar vakni upp grunur um misbeitingu . Mynd : Ámundi Loftsson , smiður hakans og Andrea J. Ólafsdóttir , formaður Hagsmunasamtaka heimilanna , við hakann sem gestum menningarnætur bauðst að sitja á . Þetta er þó ekki sá fyrsti sinnar tegundar , en Gylfi Eldjárn Sigurlinnason gerði viðlíka haka fyrir þó nokkrum árum skv. ábendingu sem samtökunum hefur borist frá Þórunni Ólafsdóttur , ekkju Gylfa .